Amerika Samoa
Amerika Samoa on Amerikan Samoan alueellinen kansallislaulu. Amerikan Samoa on Yhdysvaltain territoria Polynesiassa Tyynellä valtamerellä. Alueen virallinen kansallislaulu on siten Yhdysvaltain kansallislaulu The Star-Spangled Banner, mutta sillä on kuitenkin myös oma kansallislaulu, samoankielinen "Amerika Samoa". Laulun on säveltänyt Napoleon Andrew Tuiteleleapaga, ja sen on sanoittanut Mariota Tiumalu Tuiasosopo. Laulu otettiin virallisesti käyttöön 1950.
Saksan Samoan valloitus
Seuraavana päivänä 20. elokuuta Uuden-Seelannin joukkoja johtanut Robert Logan julisti Uuden-Seelannin johtaman Samoan brittiläisen miehityksen alkaneeksi. Saksalaisen hallinnon rakennukset takavarikoitiin ja Union Jack nostettiin salkoon parlamenttitalon edessä Apiassa upseerien, muiden joukkojen ja paikallisten päälliköiden läsnä ollessa. Saksalaisvaara ei kuitenkaan ollut vielä kokonaan ohi, ja 14. syyskuuta saksalaiset risteilijät "Scharnhorst" ja "Gneisenau" saapuivat Apian edustalle. Ne kuitenkin lähtivät huomattuaan, että Samoa ei ollut enää saksalaisten hallussa. Samoan miehityshallintoa hoitivat Uuden-Seelannin virkamiehet, joilla ei usein ollut riittävää kokemusta tehtäviinsä. Vuonna 1920 Kansainliitto antoi Saksan Samoan Uuden-Seelannin alaisuuteen.